Luister: kykNET Buite Expo bied iets vir elke sak en smaak | Maroela Media
Die kykNET Buite Ekspo word vanjaar weer in sy volle glorie aangebied. (Foto: Verskaf)
Kampeertyd is dikwels gelyk aan kwaliteit tyd, hetsy met familie of vriende.
Daarom is die organiseerders van die kykNET Buite Ekspo uiters opgewonde om vanjaar weer dié unieke geleentheid vir alle kamp- en natuurliefhebbers in sy volle glorie aan te bied.
Of jy nou op soek is na jou eerste intreevlak eenmantent of wil opgradeer na 'n luukse woonwa, die kykNET Buite Ekspo bied iets vir elke sak en smaak. Die geleentheid vind juis in 'n veilige plaasatmosfeer plaas en alle uitstallings word aangebied soos wat dit werklik deur die koper gebruik sal word.
Die ekspo word vanjaar van 25 tot 27 Maart op die Môreson-plaas net buite Malmesbury in die Wes-Kaap aangebied. Marius Opperman, organiseerder van dié geleentheid, het met Maroela Media gesels oor die opwindende en propvol program waarna ekspo-besoekers kan uitsien.
Drie gelukkige gesinne (van vier lede elk) staan die kans om dagbesoekerskaartjies vir die kykNET Buite Ekspo te wen. Die kompetisie sluit 17 Maart om middernag en die wenners sal op 18 Maart aangekondig en per e-pos in kennis gestel word.
Deelnemers word lukraak as wenners aangewys.
Die prys sluit slegs toegang tot die ekspo in, wenners is vir hul eie reis- en verblyfskoste verantwoordelik.
Deel van: Doen-dinge, Kompetisies, Motors, Podsendings, Reis
ToekomsVenster: 'Ek weet wat Ek vir julle beplan'
Dit is moeilik om kommentaar te lewer as ek net die eerste berig op die lys van berigte kan oopmaak.